google/wiki40b huggingface dataset:
पश्चिम हिमालयी चौड़ी पत्ती वन

पश्चिम हिमालयी चौड़ी पत्ती वन एक प्रकार के समशीतोष्ण चौड़ी पत्ती वन है जो नेपाल, भारत और पाकिस्तान के पश्चिमी हिमालय के जैवक्षेत्र में मध्यम ऊँचाई पर पाए जाते हैं।

समायोजन

समशीतोष्ण चौड़ी पत्ती वनों का यह जैवक्षेत्र १,५०० से २,६०० मीटर की ऊँचाई पर ५५,९०० वर्ग किलोमीटर में फैले हुआ हैं। यह नेपाल में गण्डकी नदी की तंगघाटी से, भारत के उत्तर प्रदेश, उत्तराखण्ड, हिमाचल प्रदेश और जम्मू और कश्मीर राज्यों से होते हुए पूर्वी पाकिस्तान तक फैला हुआ है। यह जैवक्षेत्र पूर्वी हिमालयी उपअल्पाइन शंकुधर वनों से जो गण्डकी नदी से पूर्व में है, अधिक सूखा है।
छत्तीसगढ़ की मिट्टी

चट्टानों के टूटने-फूटने तथा उनमें भौतिक एवं रासायनिक परिवर्तन के फलस्वरुप जो तत्व एक अलग रूप ग्रहण करता है, वह अवशेष ही मिट्टी है। छत्तीसगढ़ में मिट्टियों में विविधता पायी जाती है। इसे निम्न भागों में बाटा जा सकता हैः-

लाल और पीली मिट्टी

यह संपूर्ण छत्तीसगढ़ राज्य में वस्तृत है। इस वर्ग की मट्टियां प्राचीन युग की ग्रेनाइट शिष्ट चट्टानों पर ही विकसीत हुई हैं तथा यह भी माना जाता है कि इसकी उत्पत्ति गोंडवाना चट्टान से हुई है, जिसमें बाल, पत्थर, शैल इत्यादि पाये जाते हैं। आवश्यक ह्यूमस व नाइट्रोजन की कमी के कारण इसकी उर्वरता कम होती है। प्रदेश में यह मिट्टी महानदी बेसिन के पूर्वी जिलों सरगुजा, बिलासपुर, जांजगीर, रायगढ़, जशपुर, रायपुर, धमतरी, कोरिया, महासमुंद, कांकेर, दंतेवाड़ा व बस्तर में विस्तृत है।

लैटेराइट मिट्टी (भाठा)

यह मिट्टी लाल शैलों से निर्मित होने के कारण इसका रंग लाल ईंट के समान होता है। इस प्रकार की मिट्टी सरगुजा जिले के मैनपाट पठार के दक्षिणी भाग तथा उससे जुड़े बिलासपुर, कोरबा, जांजगीर, दुर्ग में बेमेतरा तथा बस्तर संभाग में जगदलपुर के आस-पास पायी जाती है। इस प्रकार की मिट्टी में ऐलुमिना, सिलिका तथा लोहे के आँक्साइड की अधिकता तथा चूना, पोटाश तथा फॉस्फोरिक एसिड का अभाव होता है।

काली मिट्टी

काली मिट्टी रायपुर जिले के मध्य क्षेत्र, बिलासपुर व राजनांदगॉव जिले के पश्चिमी भाग, कवर्धा जिले में पायी जाती है। लोहा तथा जीवांश की उपस्थिति के कारण मिट्टी का रंग काला होता है। पानी पड़ने पर यह मिट्टी चिपकती है तथा सूखने पर बड़ी मात्रा में दरारें पड़ती हैं। यह मिट्टी ज्वालामुखी द्वारा निःसृत लावा शैलों के तोड़-फोड़ से बनने के कारण अनेक खनिज तत्व मिलते हैं। इसमें मुख्यतः लोहा, मैग्नीशियम, चूना तथा एल्युमिना खनिजों तथा जीवांशों की पर्याप्तता तथा फॉस्फोरस, नाइट्रोजन, पोटाश का अभाव होता है।

लाल - बलुई मिट्टी

दुर्ग, राजनांदगांव, पश्चिमी रायपुर तथा बस्तर संभाग में इसका विस्तार है। इसके रवे महीन तथा रेतीले होते हैं। इसमें लाल हेमेटाइट और पीले लिमोनाइट या लोहे के आक्साइड के मिश्रण के रूप में होने से लाल, पीला या लालपन लिये हुये रंग होता है। इसमें लोहा, एल्युमिना तथा कार्ट्ज के अंश मिलते हैं।

लाल-दोमट मिट्टी

दक्षिणी-पूर्वी बस्तर जिले में यह मिट्टी पायी जाती है। इसका निर्माण नीस, डायोराइट आदि चीकाप्रधान व अम्लरहित चट्टानों द्वारा होता है। स्थानीय आधार पर यहाँ पायी जाने वाली मिट्टी कन्हार, मटासी, डोरसा, भठा एवं कछार हैं। छत्तीसगढ़ में पायी जाने वाली मिट्टियों में सर्वत्र धान पैदा किया जाता है, क्योंकि यह धान की फसल के लिये आदर्श होती हैं। अतः छत्तीसगढ़ को धान का कटोरा कहा जाता है।
शेख हसीना

परिचय

उनके पिता, माँ और तीन भाई १९७५ के तख्तापलट में मारे गए थे। उस हादसे के बाद भी उन्हें राजनीतिक सफलता आसानी से नहीं मिली। उन्होंने ८० के दशक में बांग्लादेश में जनरल इरशाद के सैनिक शासन के ख़िलाफ़ जो मुहिम छेड़ी, उसके दौरान उन्हें कई बार जेल जाना पड़ा। जनरल इरशाद के बाद भी उन्हें जनरल की पत्नी बांग्लादेश नेशनलिस्ट पार्टी की ख़ालिदा ज़िया से कड़ी प्रतिद्वंद्वी के खिलाफ कड़वी और लंबी लड़ाई लड़नी पड़ी। 
१९९६ में शेख हसीना ने चुनाव जीता और कई वर्षो तक देश का शासन चलाया। उसके बाद उन्हें विपक्ष में भी बैठना पड़ा। उन्हें कई बार जेल भी जाना पड़ा। उन पर एक बार जान लेवा हमला भी हुआ जिसमें वे बाल बाल बच गईं लेकिन उस हमले में २० से भी ज़्यादा लोगों की मौत हो गई। एक बार फिर बांग्लादेश राजनीति के गहरे भँवर में फंस गया और देश की बागडोर सेना-समर्थित सरकार ने संभाल ली। इस सरकार ने शेख हसीना पर भ्रष्टाचार के आरोप लगाए और उनका ज्यादातर वक्त हिरासत में ही गुज़रा। इस बीच वे अपने इलाज के लिए अमरीका भी गईं और ये अंदाज़ा लगाया जा रहा था कि वे जेल से बचने के लिए शायद वापस लौट कर ही ना आएँ। लेकिन वे वापस लौटीं और दो साल के सैनिक शासन समेत सात साल बाद २००८ में हुए संसदीय चुनावों में विजय प्राप्त की।
कुकलाह (M.P.22), सिवनी तहसील

टोलापिपरिया बाँध

यह बाँध टोलापिपरिया में बना हुआ है इस बाँध का पानी नहर के माध्यम से कुकलाह पँचायत के साथ ही बिसाबाडी पँचायत तक जाता हैँ।
दीपक चोपड़ा

जीवनी

दीपक चोपड़ा का जन्म भारत की राजधानी दिल्ली में हुआ था। उनके पिता के डॉ॰ के एल चोपड़ा मूलचंद अस्पताल, दिल्ली में डाक्टर थे। दीपक चोपड़ा ने सेंट कोलम्बस स्कूल से बारहवीं तथा अखिल भारतीय आयुर्वेद संस्थान, नयी दिल्ली से स्तानक की उपाधि प्राप्त की। 1969 में स्नातक होने के बाद वो 1970 में अपनी पत्नी रीता चोपड़ा के साथ अमेरिका चले गये। वहां उन्होंने न्यू जर्सी हास्पीटल में इंटर्नशिप की। उसके बाद और भी कई अस्पतालों उन्होंने प्रशिक्षण लिया। 1973 में उन्हें मेनचेस्टर में मेडिकल प्रशिक्षण को लाइसेंस मिल गया। 2004 में कैलिफोर्निया राज्य में उन्होंने लाइसेंस प्राप्त किया।
चोपड़ा टफ्स यूनिवर्सिटी और बोस्टन यूनिवर्सिटी स्कूल ऑफ मेडिसिन में उन्होंने अध्यापन का कार्य किया। उन्होंने निजी क्लिनिक भी स्थापित की।
1981 में वो दिल्ली में आयुर्वेद के डाक्टर डॉ॰ वैद्य बृहस्पति देव त्रिगुणा से मिलने के बाद वो ट्रांसडेंटल मेडिटेशन के वक्ता बन गये। 1996 में उन्होंने डॉ॰ डेविड सिमोन के साथ मिलकर कैलिफोर्निया में चोपड़ा सेंटर की स्थापना की। 2004 में दीपक चोपड़ा ने गौतम बुद्ध के ऊपर एक फिल्म की पटकथा लिखी और शेखर कपूर को इसका निर्देशन करने को कहा लेकिन कुछ कारणों से बात आगे नहीं बढ़ पाई।
2006 में उन्होंने अपने बेटे गौतम चोपड़ा और रिचर्ड ब्रानसन के साथ मिलकर वरजिन कामिक्स की स्थापना की जो दक्षिण एशिया की कला एवं संस्कुति को कामिक्स के जरीये प्रचारित करती।

कृतियाँ

दीपक चोपड़ा के कई विचार उनकी पहली पुस्तक ‘क्रिएटिंग हेल्थ’ में मिलते हैं जो 1986 में प्रकाशित हुई थी। वो ध्यान की काफी वकालत करते हैं और मन और तन में संबंध बनाने की बात करते हैं।
टेट्राएमाइनकापर(II) सल्फेट

टेट्राएमाइनकापर (II) सल्फेट एक अकार्बनिक यौगिक है।
गरीब नवाज़

गरीब नवाज़ (1690-1751) मणिपुर का राजा था। उसके पिता का नाम राजा पीताम्बर था। सिलहट के वैष्णव शान्तिदास गोस्वामी के प्रभाव में आकर उसने 1717 में वैष्णव सम्प्रदाय को अपनाया। वह भगवान राम का भक्त था।
दिसम्बर 22, 1690 में जन्म, उसका राजतिलक अगस्त 23 1708.
उसके निधन के पश्चात उसका पौत्र गौरीश्याम राजा हुआ।
 यह जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढ़ाकर विकिपीडिया की सहायता कर सकते है।
एफ्लाटॉक्सिन

एफ्लाटॉक्सिन एक कार्बनिक यौगिक है।
सान्दिनिस्ता राष्ट्रीय मुक्ति मोर्चा

सान्दिनिस्ता राष्ट्रीय मुक्ति मोर्चा (Frente Sandinista de Liberación Nacional) निकरागुआ का एक समाजवादी राजनीतिक दल है। कर्लोस फोन्सेका नें १९६१ में इस दल की स्थापना की।
इस दल का महासचिव दनिएल ओर्तेगा है।
यह दल Visión Sandinista का प्रकाशन करता है। इस दल का युवा संगठन Juventud Sandinista 19 de Julio है।
२००१ के राष्ट्रपति चुनाव में इस दल के प्रत्याशी, Daniel Ortega, को ८७६९२७वोट (४३%) मिले। २००१ के संसदीय चुनाव में इस दल को ९१५४१७ मत (४२.१%, ४१ सीटें) मिले।
यह दल सोशलिस्ट इन्टरनैशनल से सम्बद्ध है।
अमलाचौर

अमलाचौर नेपाल के बाग्लुंग जिल्ले के एक जगह का नाम हैं।
चला हवा येऊ द्या

संकल्पना

यह हास्य पर केन्द्रित कहानी है, इसमें मुख्यतः कलाकार आते हैं और कोई फिल्मी हस्ती से हास्यास्पद वार्तालाप करते हैं, इसके अलावा इसमें संगीत और गाने के साथ साथ नृत्य भी होता है।
लग्न

वैदिक जयोतिष में, लग्न उस क्षण को कहते हैं जिस क्षण आत्मा धरती पर अपनी नयी देह से संयुक्त होती है। व्यक्ति के जन्म के समय पूर्वी क्षितिज पर जो राशि उदित हो रही होती है उसके कोण को लग्न कहते हैं।
जन्म कुण्डली में 12 भाव होते है। इन 12 भावों में से प्रथम भाव को लग्न कहा जाता है। इसका निर्धारण बालक के जन्म के समय पूर्वी क्षितिज में उदित होने वाली राशि के आधार पर किया जाता है। सरल शब्दों में इसे इस प्रकार समझा जा सकता है। यदि पूरे आसमान को 360 डिग्री का मानकार उसे 12 भागों में बांटा जाये तो 30 डिग्री की एक राशि निकलती है। इन्ही 12 राशियों में से कोई एक राशि बालक के जन्म के समय पूर्व दिशा में स्थित होती है। यही राशि जन्म के समय बालक के लग्न भाव के रूप में उभर कर सामने आती है।

लग्न समय की अवधि

एक लग्न समय लगभग दो घंटे का होता है। इसलिये दो घंटे के बाद लग्न समय स्वत: बदल जाता है। कुण्डली में अन्य सभी भावों की तुलना में लग्न को सबसे अधिक महत्व पूर्ण माना जाता है। लग्न भाव बालक के स्वभाव, रुचि, विशेषताओ और चरित्र के गुणों को प्रकट करता है। मात्र लग्न जानने के बाद किसी व्यक्ति के स्वभाव व विशेषताओं के विषय में 50% जानकारी दी जा सकती है।
ज्योतिष में लग्न कुंडली का बड़ा महत्व है। व्यक्ति के जन्म के समय आकाश में जो राशि उदित होती है, उसे ही उसके लग्न की संज्ञा दी जाती है। कुंडली के प्रथम भाव को लग्न कहते हैं। प्रत्येक लग्न के लिए कुछ ग्रह शुभ होते हैं, कुछ अशुभ।। यदि लग्न भाव में 1 अंक लिखा है तो व्यक्ति का लग्न मेष होगा। इसी प्रकार अगर लग्न भाव में 2 है तो व्यक्ति का लग्न वृ्षभ होगा। अन्य लग्नों को इसी प्रकार समझा जा सकता है।
चूफ़ू

चूफ़ू (चीनी: 曲阜, अंग्रेज़ी: Qufu) जनवादी गणराज्य चीन के पूर्वी भाग में स्थित शानदोंग प्रांत का एक शहर है। यह प्रान्त की राजधानी जीनान से १३० किमी दक्षिण में स्थित है। चीन की प्रशासन प्रणाली में इसे 'ज़िले स्तर का नगर' होने का दर्जा हासिल है। २०१० की जनगणना में इसकी आबादी ६,५०,००० थी जिसमें से ६०,००० शहरी नागरिक और बाक़ी ग्रामीण क्षेत्रों के निवासी थे। चूफ़ू प्रसिद्ध चीनी महात्मा कनफ़्यूशियस का जन्मस्थान होने के लिए मशहूर है। नगर में बहुत से मंदिर, महल और समाधी-स्थल हैं। चीनी इतिहास के बसंत और शरद काल नामक दौर में यह लू राज्य (鲁国, State of Lu) की राजधानी हुआ करता था।
संविधान संशोधन

विधायिनी सभा में किसी विधेयक में परिवर्तन, सुधार अथवा उसे निर्दोष बनाने की प्रक्रिया को संशोधन (amendment) कहते हैं। सभा या समिति के प्रस्ताव के शोधन की क्रिया के लिए भी इस शब्द का प्रयोग होता है। किसी भी देश का संविधान कितनी ही सावधानी से बना हुआ हो किंतु मनुष्य की कल्पना शक्ति की सीमा बँधी हुई है। भविष्य में आनेवाली और बदलनेवाली सभी परिस्थितियों की कल्पना वह संविधान के निर्माणकाल में नहीं कर सकता; अंतरराष्ट्रीय परिस्थितियों की गुत्थियों के कारण भी संविधान में संशोधन, परिवर्तन करना वांछनीय एवं आवश्यक हो जाता है।
संवैधानिक संशोधन की प्रक्रिया का उल्लेख लिखित संविधान का आवश्यक अंग माना गया है। गार्नर के शब्दों में 'कोई भी लिखित संविधान इस प्रकार के उपबंधों के बिना अपूर्ण है'। संविधान के गुणावगुण परखने की कसौटी भी संशोधन की प्रक्रिया है - प्रक्रिया सरल है अथवा कठोर है। कुछ देशों के संविधान का संशोधन विधिनिर्माण की साधारण प्रक्रिया के अनुसार ही होता है। ऐसे संविधानों को नमनीय या सरल संविधान कहते हैं। इस प्रकार के संविधान का सर्वोत्तम उदाहरण इंग्लैंड का संविधान है। कुछ संविधानों के संशोधन की प्रक्रिया के लिए एक विशिष्ट प्रक्रिया का आलंबन किया जाता है। यह प्रक्रिया जटिल एवं दुरूह होती है। ऐसे संविधान जटिल या अनममीय संविधान कहलाते हैं। संयुक्त राज्य अमरीका का संविधान ऐसे संविधानों का सर्वोत्तम उदाहरण है। भारतीय गणतंत्र संविधान के संशोधन का कुछ अंश नमनीय है और कुछ अंश की अनमनीय प्रक्रिया है। इन दोनों विधियों को ग्रहण करने से देश के मौलिक सिद्धांतों का पोषण होगा और संविधान में परिस्थितियों के अनुकूल विकसित होने की प्रेरणाशक्ति भी होगी।

समर्थन

साधारणतया किसी सभा या समिति में किसी भी सदस्य को अपना मत प्रकट करने या कोई प्रस्ताव प्रेषित करने का अधिकार होता है। या जब किसी सभा के सदस्यों को सभा के विभिन्न पदों के लिए अलग-अलग व्यक्तियों को मनोनीत करने का अधिकार होता है, तब मनोनीत करनेवाले सदस्य के कार्य की पुष्टि दूसरे सदस्य के द्वारा होना अनिवार्य होता है। अत: एक सदस्य जब किसी प्रस्ताव को प्रेषित करता है या किसी सदस्य को किसी कार्य के लिए मनोनीत करता है, तब इस कार्य को संवैधानिक बनाने के लिए दूसरे सदस्य को इस कार्य का समर्थन या अनुमोदन करना पड़ता है। यदि ऐसा नहीं किया जाता तो उपयुक्त कार्य वैधानिक नहीं माने जाएँगे और वे कार्य शून्य घोषित किए जाएँगे।
चम्पासर

चम्पासर एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
चम्पासर गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या २५५९  है।
गारो पहाड़ियाँ

गारो पर्वत भारत के मेघालय राज्य में छोटे पहाड़ों की श्रंखला है जिसके अंतर्गत मेघालय के तीन ज़िले आते हैं, पूर्वी, पश्चिमी और दक्षिणी गारो हिल्स। यह मेघालय में गारो-खासी श्रंखला का हिस्सा हैं। यहाँ मुख्य रूप से आदिवासी बसते हैं, जिनमें से मुख्यत: गारो लोग हैं। शिलांग, मेघालय की राजधानी, इन्ही पर्वतों में स्थित है। यह दुनिया में सबसे नम स्थानों में से एक है। यह श्रंखला मेघालय उपोष्णकटिबंधीय जंगल पारिस्थितिक तंत्र का हिस्सा है।
आमादांड

जनसांख्यिकी

2001 की जनगणना के अनुसार, आमादांड में 10898 की आबादी थी। जनसंख्या 52.5% और महिलाओं की संख्या 42.5% है। आमादंड की औसत साक्षरता दर 67% है, पुरुष साक्षरता 75.5% है और महिला साक्षरता 57.5% है। आमादांड में, जनसंख्या का 20% जनसंख्या 6 वर्ष से कम है।

भूगोल

आमादांड 23.2 डिग्री सेल्सियस 81.97 डिग्री ई. पर स्थित है। इसकी औसत ऊंचाई 517 मीटर (1696 फीट) है।

अर्थव्यवस्था

शहर के आस-पास के इलाके कोयले में प्रचुर मात्रा में है और कई कोयला खानों (सभी सरकारी स्वामित्व वाली कंपनी, दक्षिण पूर्वी कोलफील्ड्स लिमिटेड) के पास आमादांड के आसपास काम करती हैं।
सैन्यवाद

सैन्यवाद (Militarism) किसी देश की सरकार या जनता की वह दर्शन है जो विश्वास करता है कि उनके देश को एक शक्तिशाली सेना बनानी एवं रखनी चाहिये तथा अपने देश के हितों की सुरक्षा करने एवं उनके संवर्धन के लिये इसका जमकर उपयोग करना चाहिये।
सैन्यवादी विचारधारा अपने सैन्य तैयारियों के पीछे तर्क देती रहती है कि 'शक्ति से ही शान्ति आती है'। दूसरे शब्दों में, उनका मानना है कि 'यदि आप शांति चाहते हैं तो युद्ध के लिये तैयार रहो।' सैन्यवाद, आधुनिक शान्तिवाद का ठीक उल्टा दर्शन है। ऐतिहासिक रूप से 'सैन्यवाद' का प्रयोग उन राज्यों के लिये हुआ था जो साम्राज्यवाद की नीति पर चलने वाले थे, जैसे- स्पार्टा, ब्रितानी साम्राज्य, जापानी साम्राज्य, संयुक्त राज्य, जर्मन साम्राज्य, नाजी जर्मनी, प्रथम फ्रांसीसी साम्राज्य, फासीवादी इटली, सोवियत संघ, सद्दाम हुसैन के अधीन इराक आदि। वर्तमान समय में 'सैन्यवाद' शब्द का प्रयोग प्रायः पश्चिमी देशों के लिये किया जाता है जिनका नेतृत्व यूएस कर रहा है।
एशियानेट प्लस

एशियानेट प्लस स्टार समूह का एक टीवी चैनल है।
मीर तक़ी मीर

जीवन

इनका जन्म आगरा (अकबरपुर) मे हुआ था। उनका बचपन अपने पिता की देखरेख मे बीता। उनके प्यार और करुणा के जीवन में महत्त्व के प्रति नजरिये का मीर के जीवन पे गहरा प्रभाव पड़ा जिसकी झलक उनके शेरो मे भी देखने को मिलती है | पिता के मरणोपरांत, ११ की वय मे, इनके उपर ३०० रुपयों का कर्ज था और पैतृक सम्पत्ति के नाम पर कुछ किताबें। १७ साल की उम्र में वे दिल्ली आ गए। बादशाह के दरबार में १ रुपया वजीफ़ा मुकर्रर हुआ। इसको लेने के बाद वे वापस आगरा आ गए। १७३९ में फ़ारस के नादिरशाह के भारत पर आक्रमण के दौरान समसामुद्दौला मारे गए और इनका वजीफ़ा बंद हो गया। इन्हें आगरा भी छोड़ना पड़ा और वापस दिल्ली आए। अब दिल्ली उजाड़ थी और कहा जाता है कि नादिर शाह ने अपने मरने की झूठी अफ़वाह पैलाने के बदले में दिल्ली में एक ही दिन में २०-२२००० लोगों को मार दिया था और भयानक लूट मचाई थी।
उस समय शाही दरबार में फ़ारसी शायरी को अधिक महत्व दिया जाता था। मीर तक़ी मीर को उर्दू में शेर कहने का प्रोत्साहन अमरोहा के सैयद सआदत अली ने दिया। २५-२६ साल की उम्र तक ये एक दीवाने शायर के रूप में ख्यात हो गए थे। १७४८ में इन्हें मालवा के सूबेदार के बेटे का मुसाहिब बना दिया गया। लेकिन १७६१ में एक बार फ़िर भारत पर आक्रमण हुआ। इस बार बारी थी अफ़गान सरगना अहमद शाह अब्दाली (दुर्रानी) की। वह नादिर शाह का ही सेनापति था। पानीपत की तीसरी लड़ाई में मराठे हार गए। दिल्ली को फिर बरबादी के दिन देखने पड़े। लेकिन इस बार बरबाद दिल्ली को भी वे अपने सीने से कई दिनों तक लगाए रहे। अहमद शाह अब्दाली के दिल्ली पर हमले के बाद वह अशफ - उद - दुलाह के दरबार मे लखनऊ चले गये। अपनी जिन्दगी के बाकी दिन उन्होने लखनऊ मे ही गुजारे।
“मीर के शि`र का अह्‌वाल कहूं क्‌या ग़ालिब

जिस का दीवान कम अज़-गुल्‌शन-ए कश्‌मीर नही”

कार्यक्षेत्र और रचना

मीर की ग़ज़लों के कुल ६ दीवान हैं। इनमें से कई शेर ऐसे हैं जो मीर के हैं या नहीं इस पर विवाद है। इसके अलावा कई शेर या कसीदे ऐसे हैं जो किसी और के संकलन में हैं पर ऐसा मानने वालों की कमी नहीं कि वे मीर के हैं। शेरों (अरबी में अशआर) की संख्या कुल १५००० है। इसके अलावा कुल्लियात-ए-मीर में दर्जनों मसनवियाँ (स्तुतिगान), क़सीदे, वासोख़्त और मर्सिये संकलित हैं।
पैट्सी हेंड्रेन

इलियास हेनरी हेंड्रेन जिन्हें पैट्सी हेंड्रेन के रूप में जाना जाता है (5 फरवरी 1889 - 4 अक्तूबर 1962), अंग्रेज क्रिकेटर थे। इंग्लैंड क्रिकेट टीम के लिये उन्होंने 1920 से 1935 तक 51 टेस्ट में 47.63 की औसत से 3525 रन बनाए। प्रथम श्रेणी क्रिकेट में वो मिडलसेक्स की तरफ से 1907 से लेकर 1937 तक खेले जिसमें उन्होंने 833 मैचों में 170 शतक के साथ 57611 रन बनाए। वो उन चुनिंदा बल्लेबाजों में से एक है जिन्होंने 100 शतक या उससे ज्यादा प्रथम श्रेणी क्रिकेट में बनाए हैं।
उएले नदी

उएले नदी अफ्रीका महाद्वीप की एक प्रमुख नदी हैं।
हिस्ट्री ऑफ़ एनिमल्स

हिस्ट्री ऑफ़ एनिमल्स यूनानी दार्शनिक अरस्तु द्वारा रचित एक ग्रन्थ है।
जीव जंतुओं को खोजने की उनके अलग-अलग नामकरण करने की प्रक्रिया निरंतर चली आ रही है देश-विदेशों के विभिन्न वैज्ञानिकों ने अपने अपने क्षेत्र में विभिन्न उपलब्धियां हासिल की है एनिमल हिस्ट्री बहुत पुरातन काल से चली आ रही है लेकिन एवोलूशन के कारण आज भी बहुत सी जातियों की खोज करना बाकी है तथा इन सब चीजों से पहले रेड डाटा नामक पुस्तक जो आई यू सी एन प्रकाशित करती है वर्तमान में संकटग्रस्त जातियों को बचाने में जो योगदान किया जाना चाहिए वह करने की जरूरत है धन्यवाद
कंबोडिया में महिलाएं

कम्बोडियन महिलाओं को पारंपरिक रूप से मामूली, मुलायम बोलने वाले, मेहनती, घर से संबंधित होने की उम्मीद है, परिवार के देखभाल करने वालों और देखभाल करने बाली  और वित्तीय प्रशासकों के रूप में कार्य करती हैं, "घर के संरक्षक" के रूप में कार्य करती हैं, विवाह तक कौमार्य बनाए रखते हैं, वफादार पत्नियां बन जाते हैं,और अपने पतियों के सलाहकार और नौकर के रूप में कार्य करती हैं । वित्तीय प्रशासकों के रूप में, कंबोडिया की महिलाओं को पारिवारिक स्तर पर घरेलू प्राधिकरण के रूप में पहचाना जा सकता है। हाल के वर्षों में, कंबोडिया में काम और राजनीति के पारंपरिक रूप से नर-वर्चस्व वाले क्षेत्रों में महिलाएं अधिक सक्रिय हो गई हैं

काम

कंबोडियन गृहयुद्ध के मद्देनजर, कंबोडिया को पुरुष मजदूरों की संख्या में घाटे का सामना करना पड़ा। इस प्रकार, महिलाओं ने जिम्मेदारियों को संभाला जो आम तौर पर और मुख्य रूप से कम्बोडियन पुरुषों द्वारा किए जाते थे। कम्बोडियन कानून के तहत, महिलाओं को "बराबर काम के बराबर वेतन" प्राप्त होता है। व्यवहार में ज्यादातर महिलाओं को अपने पुरुष समकक्षों की तुलना में कम मजदूरी मिलती है। 1990 के दशक के दौरान, ग्रामीण क्षेत्रों से कई "अशिक्षित युवा महिलाएं" परिधान कारखानों में काम करने के लिए शहर में पहुंचीं|

शिक्षा

2004 में कंबोडियाई महिलाओं की 45% अशिक्षित होने की सूचना मिली थी। 2004 में 16% कंबोडियन लड़कियों को निचले माध्यमिक विद्यालयों में नामांकित किया गया था। कई कारकोडियन लड़कियों को कई कारकों के कारण शिक्षा से रखा गया है। एक कारक यह है कि छोटे भाई-बहनों की देखभाल करने, घरेलू कर्तव्यों का पालन करने और घर के मुखिया का समर्थन करने के लिए घर पर उनकी आवश्यकता होती है। अन्य कारकों में चरम गरीबी, कई ग्रामीण घरों से स्कूलों की निषिद्ध दूरी, और कभी-कभी घर से स्कूल जाने पर उनकी सुरक्षा के लिए भी डर शामिल है

राजनैतिक दर्जा

आम तौर पर, 1980 से लेकर वर्तमान तक, कंबोडियन राजनीति में महिला प्रतिभागियों की संख्या कम रही है, और सरकार के स्थानीय और राष्ट्रीय दोनों स्तरों पर उच्च स्तर की स्थिति में उनका प्रतिनिधित्व किया जाता है। [3] 1993 से महिलाओं के मुद्दों और अधिकारों पर ध्यान केंद्रित करने वाले गैर-सरकारी संगठनों में नेतृत्व सहित कंबोडियन महिलाओं की भागीदारी में मामूली वृद्धि हुई है।

सामाजिक स्थिति

कम्बोडियन संस्कृति के विपरीत, युवा कम्बोडियन महिलाओं को हाल के वर्षों में पश्चिमी तरीकों से प्रभावित किया गया है। एक प्रवृत्ति यह है कि कुछ युवा महिला कंबोडियन, विशेष रूप से नोम पेन्ह की राजधानी में, रेस्तरां में तरल पदार्थ और अन्य मादक पेय पदार्थों का अत्यधिक उपयोग करते हैं। अन्य कथित पश्चिमी प्रभावों में पुरुषों और महिलाओं के बीच समान अधिकार रखने, सहकर्मी दबाव, सहयोग, प्रयोग, पारिवारिक परेशानियों, एक प्रेमी द्वारा त्याग, और तेजी से विज्ञापन के बीच समान अधिकार रखने की भावना शामिल है|
नेशनल बुक अवॉर्ड (संयुक्त राज्य)

अमेरिका का राष्ट्रिय पुस्तक पुरस्कार
क्लेश

योगदर्शन के अनुसार अविद्या, अस्मिता, राग, द्वेष एवं अभिनिवेश पाँच क्लेश हैं। (अविद्याऽस्मिता रागद्वेषभिनिवेशा: पंच क्लेशा:, योगदर्शन २.३)। भाष्यकर व्यास ने इन्हें विपर्यय कहा है और इनके पाँच अन्य नाम बताए हैं- तम, मोह, महामोह, तामिस्र और अंधतामिस्र (यो. सू. १.८ का भाष्य)। इन क्लेशों का सामान्य लक्षण है - कष्टदायिकता। इनके रहते आत्मस्वरूप का दर्शन नहीं हो सकता।
अविद्या सभी क्लेशों का मूल कारण है। वह प्रसुप्त, तनु, विच्छिन्न और उदार चार रूपों में प्रकट होती है। पातंजल योगदर्शन (२.५) के अनुसार अनित्य, अशुचि, दु:ख तथा अनांत्म विषय पर क्रमश: नित्य, शुचि सुख और आत्मस्वरूपता की ख्याति ‘अविद्या’ है। दूसरे शब्दों में अविद्या वह भ्रांत ज्ञान है जिसके द्वारा अनित्य विषय, नित्य प्रतित होता है। अभिनिवेश नामक क्लेश में भी यही भाव प्रधान होता है। अशुचि को शुचि समझना अविद्या है। अर्थात्‌ अनेक अपवित्रताओं और मलों के गेह शरीर को पवित्र मानना अविद्या है। जैन विद्वान स्थान, बीज, उपहम्भ, निस्यंद, निधन और आधेय शौचत्व के कारण शरीर को अशुचि मानते हैं किंतु वे यह स्वीकार नहीं करते कि वह अविद्याग्रस्त है। नित्यता, शुचिता, सुख और आत्म नामक भ्रमों पर आश्रित होने के कारण अविद्या को चतुष्पदा कहा गया है। संतों ने इन्हीं चार पदों को ध्यान में रखकर अविद्या (माया) का गाय की उपमा दी हैं।
अस्मिता अर्थात्‌ अहंकार बुद्धि और आत्मा को एक मान लेना दूसरा क्लेश है। ‘मैं’ और ‘मेरा’ की अनुभूति का ही नाम अस्मिता है।
सुख और उसके साधनों के प्रति आकर्षण, तृष्णा और लोभ का नाम राग हैं (सुखानुप्रायी राग:) यह तीसरा क्लेश है।
चौथा क्लेश द्वेष पतंजाति के अनुसार दुखानुशयी है। दु:ख या दु:ख जनक वृत्तियों के प्रति क्रोध की जो अनुभूति होती हैं उसी का नाम द्वेष है। क्रोध की भावना तभी जाग्रत होती है जब किसी व्यक्ति अथवा वस्तु को किसी अनुचित अथवा अपने अनुकूल मान लेते हैं। यह साधारण अविद्याजन्य है। आत्मा अकर्ता है अत: द्वेष के वशीभूत होना अकारण क्लेश का आह्वान करना है।
पतंजलि के अनुसार जो सहज अथवा स्वाभाविक क्लेश विद्वान्‌ और अविद्वान्‌ सभी को समान रूप से होता है वह पाँचवा क्लेश अभिनिवेश है। प्रत्येक प्राणी-विद्वान्‌, अविद्वान्‌ सभी की आकांक्षा रही है कि उसका नाश न हो, वह चिरजीवी रहे। इसी जिजीविषा के वशीभूत होकर मनुष्य न्याय अन्याय, कर्म कुकर्म सभी कुछ करता है और ऊँच नीच का विचार न कर पाने के कारण नित्य नए क्लेशों में बँधता जाता है।
योगशास्त्र में इन क्लेशों का क्षय कैवल्यप्राप्ति के लिए आवश्यक बताया गया है। यौगिक क्रियाओं द्वारा योगी इन क्लेशों का नाश करता हैं और उनका नाशकर परमार्थ की सिद्धि करता हैं।
क़श्क़ादरिया प्रान्त

क़श्क़ादरिया प्रान्त (उज़बेक: Қашқадарё вилояти, क़श्क़ादरयो विलोयती; अंग्रेज़ी: QashqadaryoProvince) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के दक्षिणी क्षेत्र में स्थित है। यह क़श्क़ादरिया नदी के जलसम्भर क्षेत्र में और पामीर पर्वतों की पश्चिमी ढलानों में स्थित है। प्रान्त का कुल क्षेत्रफल २८,४०० वर्ग किमी है और २००७ में इसकी अनुमानित आबादी २०,६७,००० थी। इस सूबे के ७०% से अधिक लोग ग्रामीण इलाक़ों में रहते हैं। क़श्क़ादरिया प्रान्त की राजधानी क़रशी शहर है।

नाम का उच्चारण

'क़श्क़ादरिया' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है।
भारतेन्दु हरिश्चंद्र

कहानी

अद्भुत अपूर्व स्वप्न

आत्मकथा

एक कहानी- कुछ आपबीती, कुछ जगबीती

भाषा

भारतेन्दु के समय में राजकाज और संभ्रांत वर्ग की भाषा फारसी थी। वहीं, अंग्रेजी का वर्चस्व भी बढ़ता जा रहा था। साहित्य में ब्रजभाषा का बोलबाला था। फारसी के प्रभाव वाली उर्दू भी चलन में आ गई थी। ऐसे समय में भारतेन्दु ने लोकभाषाओं और फारसी से मुक्त उर्दू के आधार पर खड़ी बोली का विकास किया। आज जो हिंदी हम लिखते-बोलते हैं, वह भारतेंदु की ही देन है। यही कारण है कि उन्हें आधुनिक हिंदी का जनक माना जाता है। केवल भाषा ही नहीं, साहित्य में उन्होंने नवीन आधुनिक चेतना का समावेश किया और साहित्य को 'जन' से जोड़ा।
भारतेन्दु की रचनाधर्मिता में दोहरापन दिखता है। कविता जहां वे ब्रज भाषा में लिखते रहे, वहीं उन्होंने बाकी विधाओं में सफल हाथ खड़ी बोली में आजमाया। सही मायने में कहें तो भारतेंदु आधुनिक खड़ी बोली गद्य के उन्नायक हैं।
भारतेन्दु जी के काव्य की भाषा प्रधानतः ब्रज भाषा है। उन्होंने ब्रज भाषा के अप्रचलित शब्दों को छोड़ कर उसके परिकृष्ट रूप को अपनाया। उनकी भाषा में जहां-तहां उर्दू और अंग्रेज़ी के प्रचलित शब्द भी जाते हैं।
उनके गद्य की भाषा सरल और व्यवहारिक है। मुहावरों का प्रयोग कुशलतापूर्वक हुआ है।

शैली

भारतेंदु जी के काव्य में निम्नलिखित शैलियों के दर्शन होते हैं -
१. रीति कालीन रसपूर्ण अलंकार शैली - शृंगारिक कविताओं में,
२. भावात्मक शैली - भक्ति के पदों में,
३. व्यंग्यात्मक शैली - समाज-सुधार की रचनाओं में,
४. उद्बोधन शैली - देश-प्रेम की कविताओं में।

रस

भारतेंदु जी ने लगभग सभी रसों में कविता की है। शृंगार और शान्त रसों की प्रधानता है। शृंगार के दोनों पक्षों का भारतेंदु जी ने सुंदर वर्णन किया है। उनके काव्य में हास्य रस की भी उत्कृष्ट योजना मिलती है।

छन्द

भारतेंदु जी ने अपने समय में प्रचलित प्रायः सभी छंदों को अपनाया है। उन्होंने केवल हिंदी के ही नहीं उर्दू, संस्कृत, बंगला भाषा के छंदों को भी स्थान दिया है। उनके काव्य में संस्कृत के वसंत तिलका, शार्दूल विक्रीड़ित, शालिनी आदि हिंदी के चौपाई, छप्पय, रोला, सोरठा, कुंडलियाँ, कवित्त, सवैया, घनाक्षरी आदि, बंगला के पयार तथा उर्दू के रेखता, ग़ज़ल छंदों का प्रयोग हुआ है। इनके अतिरिक्त भारतेंदु जी कजली, ठुमरी, लावनी, मल्हार, चैती आदि लोक छंदों को भी व्यवहार में लाए हैं।
अम्पारा

इतिहास

ब्रिटिश उपनिवेश के समय यह स्थान शिकारियों का विश्राम स्थल था। १९४९ में पूर्व प्रधानमन्त्री डी॰ एस॰ सेनानायके द्वारा चलायी गयी गलोया योजना के तहत इस स्थान का कस्बें के रूप में विकास हुआ। प्रारम्भ में यह इन्गिनियागला बाँध को बनाने वाले मजदूरों का निवास स्थान था। बाद में यह गलोया घाटी का मुख्य प्रशासनिक कस्बा बन गया।